Suid-Afrikaanse burgers of inwoners wat 'n permanente verblyfspermit het en hullle woon- of posadres in die Nasionale Bevolkingsregister wil laat verander, kan by enige kantoor van Binnelandse Sake daarvoor aansoek doen. Aansoeke kan ook by 'n Suid-Afrikaanse ambassade of missie ingedien word as jy in die buiteland is.
Skryf 'n brief en pos of faks dit na enige kantoor van Binnelandse Sake.
Heg 'n afskrif van jou identiteitsdokument by die brief aan.
Jy kan ook aansoekvorm BI-4 invul.
Toon jou geldige Suid-Afrikaanse identiteitsdokument met 'n staafkode of jou geboortesertifikaat wanneer jy aansoek doen.
Dit kan tot twee weke neem om jou aansoek te verwerk.